একাত্তরের যুদ্ধের উপর বাংলাদেশ,পাকিস্তান ও ভারতে অনেকেই বই লিখেছেন।আত্মকথা মূলক বই লিখেছেন পাকিস্তানের কিছু উচ্চপদস্থ্ সামরিক অফিসার। তবে বাংলাদেশে একাত্তরের উপর বইলেখা -শর্মিলা বোসের মতে,পরিণত হয়েছে কুঠির শিল্পে। বাংলাভাষায় লেখা বইয়ের অধিকাংশই অতি নিম্ন মানের,এবং বানোয়াট গল্পগুজবে পরিপূর্ণ। এসব বই পড়ে বিদেশী গবেষকদের হোঁচট খেতে হয়। তিরিশ লাখ নিহত এবং তিন লাখ ধর্ষিত হওয়ার মত তথ্য বাংলায় লেখা বইয়ে হাজার হাজার বার লেখা হয়েছে কোন রূপ গবেষণা না করেই। ফলে একাত্তরে কি ঘটেছে সেটির উপর সঠিক ধারণা এসব বই থেকে পাওয়া অসম্ভব। এমনকি দরিদ্র জনগণের রাজস্বের অর্থে বাংলাদেশের সরকার কর্তৃক প্রকাশিত ইতিহাসের বই যে কতটা মিথ্যায় পরিপূর্ণ সে প্রমাণই কি কম? এমনকি ধর্ষণের ন্যায় গুরুতর বিষয়েও মিথ্যা কেচ্ছাকাহিনীর স্থান দেওয়া হয়েছে এ বইয়ে। তার কিছু নমুনা দেওয়া যাক। বাংলাদেশের সরকার কর্তৃক প্রকাশিত স্বাধীনতার যুদ্ধের দলীলপত্র (১৯৯৯) গ্রন্থের অষ্টম খন্ডে লিপিবদ্ধ করা হয়েছে জনৈক রাবেয়া খাতুনের কথা। বাঙ্গালী মহিলাদের ধর্ষণের বিষয়ে সে যে কাহিনী বলেছে সেটিই বাংলাদেশের ইতিহাসে সবচেয়ে অধিক আলোচিত বিবরণ।পরীক্ষা করে দেখা যাক সে যা কিছু বলেছে তা কতটা ভূয়া এবং কতটা বিশ্বাসযোগ্য। সে একজন নিরক্ষর মহিলা। নিজের নাম স্বাক্ষরের সামর্থ তার ছিল না। তাই তাকে টিপসই দিতে হত।রাবেয়া খাতুনের নিজের ভাষ্য অনুযায়ী সে তখন রাজারবাগ পুলিশ লাইনে ঝাড়ুদারের কাজ করতো। সেখানে সে কাজ করেছে যুদ্ধকালীন পুরো সময়টিই ধরে। তার কথা, সে নিজে ধর্ষিতা হয়েছে ২৬শে মার্চে যখন রাজারবাগ পুলিশ লাইন পশ্চিম পাকিস্তানী সৈন্যরা দখল করে নেয়। এবং ধর্ষণের পর একমাত্র তাকেই একাত্তরের বাকি সময়টা ঝাড়ুদারের কাজে রাখা হয়। প্রশ্ন হলো,যে মহিলা যাদের দ্বারা ধর্ষিতা হলো তাদের অফিসে দীর্ঘ নয় মাস লাগাতর ঝাড়ুদার রূপে কাজের প্রেরণা বা মনবল পায় কোত্থেকে? সেটি যদি ধর্ষণপুরিই হয়ে থাকে এবং সেখানে অবস্থানরত সৈনিকেরা যদি ধর্ষণে এতটা বেপরোওয়া হয়ে থাকে তবে সেখানে বার বার ধর্ষিতা হওয়ার সম্ভাবনাই কি বেশী নয়? সেটি তো এক ভয়াবহ অবস্থা। যে কোন কান্ডজ্ঞান সম্পন্ন মহিলা কি সেখান থেকে যে কোন ভাবে পালাতো না? অথচ সেখানে সে দিনের পর দিন কাজ করেছে। তাছাড়া রাজারবাগ একটি বিশাল এলাকা। অনেকগুলি বিল্ডিং সেখানে। মাত্র একজন ঝাড়ুদার ৯ মাস সেখানে লাগাতর কাজ করলো সেটিইও কতটা বিশ্বাসযোগ্য?